Na temelju odredbe članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 86/12, 94/13, 152/14, 7/17, 68/18, 98/19, 64/20, 151/22, i 156/23) i Pravilnika o načinu i postupku zapošljavanja u AGRONOMSKOJ ŠKOLI ZAGREB, objavljuje se

### JAVNI NATJEČAJ

za radno mjesto

### NASTAVNIK/ICA STRUKOVNIH PREDMETA- Praktična nastava, Bilinogojstvo, Ustrojstvo rada u poljoapoteci, Zaštita čovjekova okoliša, Uzgoj u zaštićenim prostorima, 20 sati nastave tjedno (38 sati ukupnog tjednog radnog vremena), određeno radno vrijeme – 1 izvršitelj/ica

**Uvjeti:** Za zasnivanje radnog odnosa kandidati moraju ispunjavati uvjete propisane čl. 105. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19,I 64/20), Pravilnika o stručnoj spremi i pedagoško- psihološkom obrazovanju nastavnika u srednjem školstvu (NN br. 1/96, 80/99), čl. 37. Zakona o strukovnom obrazovanju (NN br. 30/09, 24/10, 22/13, 25/18,i 69/22) i članka 14. Zakona o akademskim i stručnim nazivima i akademskom stupnju (NN br. 107/07, 118/12). Na navedeno radno mjesto ne može biti primljena osoba za čiji prijem postoji zapreka sukladno članku 106. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20).

**Uz pisanu prijavu, u kojoj kandidati trebaju navesti:**

- osobne podatke (ime i prezime, adresu prebivališta odnosno boravišta, broj telefona/mobitela,

e-mail adresu, naziv radnog mjesta na koje se kandidat prijavljuje, a koja **mora biti vlastoručno potpisana)** **kandidati/kinje su dužni priložiti:**

- životopis

- dokaz o stupnju i vrsti stečene stručne spreme

- dokaz o državljanstvu

-potvrda o pedagoško-psihološkoj izobrazbi

- elektronički zapis ili potvrdu o podacima evidentiranim u matičnoj evidenciji hrvatskog zavoda za mirovinsko osiguranje, **ne starije od dana objave natječaja**

- uvjerenje da nije pod istragom i da se protiv kandidata ne vodi kazneni postupak za glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, **ne starije od dana objave natječaja.**

Isprave se prilažu u neovjerenoj preslici i ne vraćaju se kandidatu nakon završetka natječajnog postupka, a izabrani kandidat je dužan prije sklapanja ugovora o radu dostaviti na uvid isprave u izvorniku ili u ovjerenoj preslici.

Prijave se podnose **isključivo** e- mail poštom ili osobnim dolaskom na adresu škole:

[ured@agronomska-skola-zg.skole.hr](mailto:ured@agronomska-skola-zg.skole.hr)

s naznakom ''za javni natječaj- NASTAVNIK/ICA STRUKOVNIH PREDMETA (m/ž)“

## Rok za podnošenje prijava je **8 dana** od dana objave javnog natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči škole.

Za kandidate koji ispunjavaju formalne uvjete iz javnog natječaja i koji su podnijeli pravodobne i potpune prijave provest će se **pismena provjera znanja** na koju će kandidati biti pozvani prvenstveno putem mrežnih stranica AGRONOMSKE ŠKOLE ZAGREB u rubrici pod nazivom „Natječaj˝.

Kandidati će o razgovoru biti obaviješteni mailom 3 (tri) dana od dana termina testiranja. Kandidat koji nije pristupio testiranju smatra se da je povukao prijavu na javni natječaj i više se ne smatra kandidatom u postupku.

Kandidati/kinje će biti obaviješteni o rezultatima javnog natječaja putem mrežne stranice škole u roku od 15 dana od dana sklapanja ugovora o radu s izabranim kandidatom/kinjom.

Osoba koja se poziva na pravo prednosti pri zapošljavanju prema posebnim propisima, a koja ne bude izabrana, obavještava se o rezultatima javnog natječaja poštom.

Kandidat koji je stekao inozemnu obrazovnu kvalifikaciju u inozemstvu dužan je uz prijavu na javni natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma („Narodne novine“, br. 57/96. i 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („Narodne novine“, br. 158/03.,198/03.,138/06. i 45/11.)

Kandidat koji ostvaruje pravo prednosti pri zapošljavanju prema posebnim propisima, dužan je da se u prijavi na javni natječaj pozove na to pravo, odnosno dužan je uz prijavu priložiti sve dokaze propisane tim propisima te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu sa člankom 101. i 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19), dužan je uz prijavu na javni natječaj priložiti sve dokaze o ispunjavanju uvjeta iz natječaja i dokaze potrebne za ostvarivanje prava prednosti pri zapošljavanju, a koji su objavljeni

internetskoj stranici Ministarstva hrvatskih branitelja: https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Kandidat/kinja koji/a se poziva na pravo prednosti pri zapošljavanju na temelju članka 48. Zakona o civilnim stradalnicima iz Domovinskog rata dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 49. stavka 1. Zakona o civilnim stradalnicima iz Domovinskog rata koji su dostupni na sljedećoj poveznici na mrežne stranice Ministarstva hrvatskih branitelja:

**https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf**

Nepravodobne i nepotpune prijave neće se razmatrati.

Osoba koja ne podnese pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja, o čemu se ta osoba posebno ne obavještava.

Na javni natječaj se mogu ravnopravno prijaviti osobe oba spola u skladu sa člankom 13. stavkom 3. Zakona o ravnopravnosti spolova (Narodne novine, br. 82/08,69/17).

Podnošenjem prijave na javni natječaj kandidat daje izričitu privolu AGRONOMSKOJ ŠKOLI ZAGREB da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/79 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj (42/18).

### Rok za podnošenje prijava na javni natječaj: 12. veljače do 20. veljače 2024. godine.

**Javni natječaj je objavljen na mrežnim stranicama i oglasnim pločama AGRONOMSKE ŠKOLE ZAGREB i mrežnim stranicama i oglasnim pločama Hrvatskoga zavoda za zapošljavanje dana 12. veljače 2024. godine.**

KLASA: 112-02/24-01/04

URBROJ: 251-104-01-24-1

U Zagrebu, 12. veljače 2024. godine